**Ministerul Mediului,Apelor si Padurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 10916/6613/21.02.2020

**PROIECT**  **DECIZIA ETAPEI DE ÎNCADRARE**

**Nr. din 21.02.2020**

Ca urmare a solicitării de emitere a acordului de mediu adresate de **NICOLAE CORNEL NICOLAE,** cu sediul in municipiul Targoviste, strada Cpt. Tudorica Popescu, nr.11, judetul Dambovita, înregistrată la Agenția pentru Protecția Mediului (APM) Dâmbovița cu nr.10916 din 08.0.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 20.02.2020 că proiectul **SCHIMBARE DESTINATIE DIN LOCUINTA PARTER IN SPATIU ALIMENTATIE PUBLICA , EXTINDERE PE ORIZONTALA SI VERTICALA (P+1)** propus a fi amplasat in municipiul Targoviste, strada Calea Domneasca, nr.192, judetul Dambovita, **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Prin prezentul priect se prevede schimbarea destinatiei cladirii existente din locuinta in spatiu comercial - alimentatie publica , reabilitarea/reamenajarea constructiei existente intr-un spatiu comercial-alimentatie publica (partea de aprovizionare, depozite, depozite frigorifice, boxe pentru pregatirea alimentelor si bucatarii) si extinderea acesteia cu un corp P+1 pentru partea de servire clienti si reconfigurarea imprejmuirii existente.



AGENŢIA PENTRU PROTECŢIA MEDIULUI DÂMBOVIŢA

Str. Calea Ialomiţei, nr. 1, Târgovişte, Cod 130142

E-mail: [office@apmdb.anpm.ro](mailto:office@apmdb.anpm.ro); tel./fax: 0245213959/0245213944

*Operator de date cu caracter personal, conform Regulamentului (UE) 2016/679*

**Modificările la clădirea existenta sunt:**

* desfacerea zidariei exterioare de caramida in vederea transformarii unor goluri de fereastra intr-unul de usa (gol prezent pe fatada cladirii existente dinspre str.Ion Heliade Radulescu, ptr.serviciile de aprovizionare) si in vederea redeschiderii si largirii golului de fereastra de pe fatada cladirii existente dinspre str.Calea Domneasca-pentru servire la ghiseu
* desfacerea zidariei interioare de caramida in vederea deschiderii unor noi goluri interioare de usi
* inchiderea unor goluri interioare de usi cu zidarie de caramida.
* recompartimentari interioare ce presupun demolarea a doi pereți si construirea altora din gipscarton
* refacerea finisajelor exterioare si interioare degradate in mare parte
* Inlocuirea tâmplăriei exterioare cu tâmplărie cu profile din Aluminiu/PVC cu geamuri termoizolante de tip ”tripan”.
* refacerea sarpantei si a invelitorii

**Extinderile nou proiectate** se vor cupla cu clădirea existentă, și au regim de inaltime parter + etaj.

* Extinderile se vor executa ca niste constructii independente separate cu rost seismic si de dilatatie de constructia cu care se cupleaza, rost care va fi de minim 5 cm si se va umple cu polistiren.

**Sistemul constructiv al constructiei nou proiectate**:

* Fundatii : continue din beton armat
* Structura de rezistență: cadre - stâlpi, grinzi, planșee, rampe la scari din b.a.
* Acoperis: tip sarpanta lemn. Pantele acoperisului sunt astfel realizate incat toate apele pluviale se vor scurge pe teritoriul parcelei proprii. S-a respectat C 37-1998 pentru invelitori in panta

**Inchiderile exterioare si comparimentarile interioare**

* Peretii exteriori : inchideri cu caramida eficienta de 30 cm grosime (neportanta) si termoizolatie din vata minerala rigida – la corpul nou si din caramida plina 45 cm grosime/ 25cm (la corpul existent);
* Peretii interiori : zidarii de caramida de 25cm/12.5 cm si din gips-carton

**Finisajele exterioare**

* Pereții vor fi placați la exterior cu vata minerala rigida pentru exterior, peste care se va aplica o tencuiala armata pe compozit si zugrăviti în culoarea RAL 9001 conform planurilor si fatadelor prezentate, ancadramente si cornise in culoare RAL 7004.
* Soclul va fi termoizolat cu polistiren tip XPS, tencuit, zugravit in culoare RAL 7004
* Pardoselile vor fi din dale piatra antiderapante (terasa pietonala, peron acces), trotuare de garda din dale beton rostuite. Parcajul este realizat din dale inierbate
  + Tamplarie : profile de Aluminiu /PVC cu geam in sistem tripan, culoare maro (imitatie nuc) RAL 8014;
  + Invelitoare: tabla faltuita tip PREFA, culoare gri inchis RAL 9023

**Finisajele interioare**

* pereti: zugraveli lavabile,placaje de piatra naturala iar in incaperile cu umiditate mare si cu necesitati de salubrizare- bai, bucatarie, patiserie,spatii precolectare si evacuare deseuri etc sunt prevazute placi faianta.
* tavane- plafoane suspendate din placi de gipscarton
* pardoseli- pentru zonele cu umiditate si cu necesitati de salubrizare, grupuri sanitare, bucatarie, patiserie, oficiu, holuri, centrala, spatii depozitare,: gresie neglazurata antiderapantă, iar pentru sala de mese/ scara interioara - dale de piatra naturala.
* tâmplărie interioară: din lemn vopsit/ eventual cu geam termopan

**Cosurile de fum**

* pentru sobele existente se vor desfiinta
* pentru centrala termica se prevede cos de fum din tabla culoare neagra ce strapunge podul acoperisului/ sau prin zid

Incinta se va amenaja cu platformă colectare deșeuri, cu alei pietonale și carosabile, parcaj (ptr. 2 locuri) cu acces direct din strada Calea Domnească, cu spații verzi, cu păstrarea arborilor existenți, și amplasarea unor arbuști propuși în apropierea limitei de proprietate NV.

Profilul dotării este alimentație publică-tip patiserie/simigerie pentru elevii de la Scoala Gimnaziala nr. 1 și de la Grupul Auto precum și restaurant pentru vizitatorii la obiectivul turistic nr.1 din Târgoviște Curtea Domnească.

Investitia ce urmează a se realiza propune un numar de cel putin 4 locuri de muncă.

La parter sunt prevăzute următoarele spații de producție:

PATISERIE/SIMIGERIE 27.37 mp

BUCATARIE FAST-FOOD 10.60 mp

CAMERA FRIGO 3.94 mp

PRELUCRARE PRELIMINARA PATISERIE 7.25 mp

**Modul de asigurare a utilităților**

1. **Alimentarea cu apa si evacuarea apelor uzate**

- Alimentarea cu apa si evacuarea apelor uzate se face prin bransamentul existent la reteaua publica.

Locuinta existenta este alimentata cu apa din reteaua urbana. Alimentarea cu apă a investiției propuse (extindere clădire) se va asigura prin extinderea rețelei de alimentarea cu apă potabilă existentă pe strada Calea Domneasca conform avizului obținut de la gestionarul de rețea - Compania de apa Târgoviște.

In zona exista retele de canalizare menajera.

Evacuarea apelor menajere pentru investiția propusă (extindere clădire) se va asigura prin racordare la rețeleua de canalizare existentă pe strada Calea Domneasca conform avizului obținut de la gestionarul de rețea. Apele pluviale de pe suprafetele asfaltate vor fi colectate printr-un sistem de rigole si borduri drenante ACO si infiltrate in zona verde dupa o preepurare printr-un sistem ACO Stormbrixx. In situatia unor precipitatii catastrofale, surplusul de ape pluviale din incintă, ce nu poate fi infiltrat, este dirijat către canalizarea pluviala aferenta spațiului public

1. **Alimentarea cu energie electrica**

Constructia existenta este racordata prin firida de bransament la reteaua publica. Alimentarea cu energie electrică a investiției propuse (extindere clădire) se va asigura prin extinderea rețelei de energie electrică existentă conform avizului obținut de la gestionarul de rețea - SC Electrica SA. Utilajele de producție din patiserie/simigerie și bucătărie vor funcționa electric.

1. **Alimentarea cu energie termică**

In zona nu exista retele de termoficare. Energia termică se va asigura de printr-un sistem de radiatoare cu agent termic incalzit de catre o centrala termica cu camera etansa montata la nivelul parterului. Centrala termică va funcţiona cu combustibil gazos (gaze naturale)

1. **Alimentarea cu gaze naturale**

Constructia existenta este racordata la reteaua publica. Prin activitatea pe care o va desfasura, constructia nu este generatoare de surse si poluanti pentru aer.

Accese din spațiul public :

* + se menține accesul carosabil și pietonal existent din Calea Domneasca ca acces pentru personal si clienti. Acelasi acces auto ca fi utilizat si pentru preluarea deseurilor de catre anagajatii serviciului de salubritate sau ai agentului economic prestator de servicii.
  + se propune un acces secundar pentru servicii de aprovizionare din strada Ion Heliade Radulescu.
  + Se dorește astfel o segregare a acceselor, accesul de aprovizionare, fiind diferit de cel de salubrizare si de cel al personalului ori al clientelei.
  + Accese clădiri:
  + se mențin toate accesele existente în clădirea C1, regim de înălțime S partial+P;
  + se propune un acces primire marfă prin desfacerea zidariei unui gol de fereastra si transformarea intr-un gol de usa (ptr. Servicii de primire marfa-str. Ion Heliade Radulescu)
* în extinderea propusă, regim de înălțime P+1, accesele se prezintă astfel:
* un acces pentru clienti
* un acces pentru personal

Alei pietonale:

Toată parcela, respectiv cele două clădiri (C1 menținută și extinderea propusă) vor fi deservite de alei pietonale cu latimea de 1 m.

Aprovizionarea cu materie prima se va face cu vehicole de tip caddy cu lungime de maxim 4,37 si ecartament de 1,64 cu masa de 2 t., o data pe zi, recomandabil intre orele 6,30-7,30 cand traficul pe aceasta strada este interzis cu exceptia riveranilor si a celui pentru aprovizionare.

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare /valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 243/25.03.2019, terenul este situat în intravilanul municipiului Targoviste, Calea Domneasca, nr.192, teren proprietate particulara, judetul Dambovita ; categoria de folosință: curti constructii.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* Indicatorii de calitate ai apelor uzate evacuate în rețeaua de canalizare se vor încadra în limitele impuse de NTPA 002/2002.

**Protecţia aerului**

1. **În perioada de construire:**

**-** transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**-**  se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum şi ale O.U.G. nr. 68/2016 pentru modificarea și completarea Legii nr. 211/2011 privind regimul deşeurilor****.*

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

Mircea Nistor

**Şef Serviciu A.A.A., Întocmit ,**

Maria Morcoaşe consilier A.A.A. Gabriela Tudoroiu

**Şef Serviciu C.F.M.,**

Elena Ivascu consilier C.F.M. Nicoleta Vladescu